א' טבת תשפ"ה

1.1.2025

רכזי מקצוע ומורי מדע וטכנולוגיה יקרים,

בנימה אישית, ברצוני להודות לכם על המאמצים הרבים שאתם עושים בימים אלה כדי לקדם את לימודי מדע וטכנולוגיה במערכת החינוך.

משרד החינוך נערך לצמצם פערים שנוצרו בזמן המלחמה בלימודי מדע וטכנולוגיה . לשם כך יש ללמד את התחום באופן המשלב ידע ומיומנויות מדעיות כפי שהוגדרו במסמך [תפיסת הלמידה המתחדשת](https://pop.education.gov.il/perceptions-trends/skills/scientific-literacy/) ונדרשות לצורך עמידה בסטנדרטים הבין לאומיים.

בשנה זו יתקיים **מבחן תנופה** במדע וטכנולוגיה שנועד להעריך את רמת השליטה של תלמידי כיתה ט' בידע ובמיומנויות הנדרשים בהתאם לתוכנית הלימודים במדע וטכנולוגיה. ההערכה הינה מדגמית ומתקיימת כשליש מבתי הספר בארץ.   
בתי ספר שלא נדגמו ע"י ראמ"ה יקיימו את מבחן תנופה כ**משימת מפמ"ר** בין התאריכים 7.2.25 ל- 12/2/25.  
המשימה תעלה בתאריך 5.2.25 לאתר המקצוע באריח [כלי הערכה ומבחנים](https://pop.education.gov.il/tchumey_daat/mada-tehnologia/chativat-beynayim/mada-technologia-pedagogia/mesimot-mivdakim/)  (תחת הזדהות משרד החינוך).   
בתי הספר צריכים להיערך מראש להדפסת המשימה כמניין התלמידים בשכבה ט (כח אדם, נייר, הדפסה צבעונית מומלץ).   
מטרת משימת המפמ"ר היא לספק תמונת מצב מהימנה לכל בית ספר על ההישגים, הפערים, החוזקות והאתגרים, ולסייע לבניית תוכנית עבודה בית ספרית מותאמת בשיתוף הפיקוח על הוראת מדע וטכנולוגיה במחוז.  
**במהלך חודש ינואר יתקיימו מפגשי וובינר עם המפמ"ר –** [**קישור להזמנה**](https://meyda.education.gov.il/files/Pop/0files/mada-technology/assessment_webinar.pdf)**.**

צמצום הפערים במדע וטכנולוגיה מבוסס על כמה מהלכים:

* מיפוי הישגים באמצעות כלי מיפוי חיצוניים ופנימיים
* **התאמה ועמידה בסטנדרטים הבין לאומיים בתחומי מדע וטכנולוגיה ובמיומנויות**
* פיתוח חומרי למידה והוראה בהתאם
* פיתוח מקצועי הממוקד במיומנות של אוריינות מדעית

מצורפים קישורים לכלי הערכה שיסייעו במיפוי הידע והמיומנויות במטרה לזהות פערים בידע ובמיומנויות ולתכנן תהליכי הוראה-למידה מותאמים לצורכי הלומדים.

1. [משימות דיגיטליות המקדמות אוריינות מדעית](https://meyda.education.gov.il/files/Pop/0files/mada-technology/literacy_tasks.pdf). משימות חדשות העוסקות בסוגיות מציאותיות ואתגרים מקומיים וגלובליים. משימות אלו מקדמות את המיומנויות המדעיות הנדרשות לקבלת החלטות מושכלות בעידן של הצפת מידע, כגון הערכת אמינות מידע מדעי, ניתוח ראיות, גרפים ותרשימים ומידול. המיומנויות מבוססות על תכנים מתוכנית הלימודים. מפגשי הדרכה להטמעת המשימות יתקיימו במהלך חודש ינואר.
2. [**כלי הערכה פנימיים למיפוי ידע ומיומנויות** התלמידים.](https://pop.education.gov.il/umbraco/surface/ProtectedFiles/GetFile?fileName=mappingtool.pdf) בהלימה לתוכנית הלימודים. לצד המיפוי מצורף '[ארגז כלים](https://www.motnet.proj.ac.il/blog/2021/10/19/%d7%90%d7%95%d7%92%d7%93%d7%9f-%d7%90%d7%a8%d7%92%d7%96-%d7%9b%d7%9c%d7%99%d7%9d-%d7%9c%d7%92%d7%99%d7%a9%d7%95%d7%a8-%d7%a2%d7%9c-%d7%a4%d7%a2%d7%a8%d7%99%d7%9d/)' ובו פרקטיקות להוראה דיפרנציאלית המסייעות למורה לגשר על הפערים.
3. באתר המקצוע באריח [כלי הערכה ומבחנים](https://pop.education.gov.il/tchumey_daat/mada-tehnologia/chativat-beynayim/mada-technologia-pedagogia/mesimot-mivdakim/)  ובאריח [משימות אוריינות מדעית](https://pop.education.gov.il/tchumey_daat/mada-tehnologia/chativat-beynayim/mada-technologia-pedagogia/mesimot-oryanyot/)  עומדים לרשותכם כלים נוספים לקידום הידע והמיומנויות בתחום מדע וטכנולוגיה.
4. [משימות הערכה מחודשות](https://rama.edu.gov.il/tools?fields=%D7%9E%D7%93%D7%A2+%D7%95%D7%98%D7%9B%D7%A0%D7%95%D7%9C%D7%95%D7%92%D7%99%D7%94&groups=%D7%9B%D7%99%D7%AA%D7%95%D7%AA+%D7%96%2C%D7%9B%D7%99%D7%AA%D7%95%D7%AA+%D7%98%2C%D7%9B%D7%99%D7%AA%D7%95%D7%AA+%D7%97&type=%D7%9E%D7%A9%D7%99%D7%9E%D7%95%D7%AA+%D7%91%D7%99%D7%A6%D7%95%D7%A2%2C%D7%99%D7%97%D7%99%D7%93%D7%95%D7%AA+%D7%94%D7%A2%D7%A8%D7%9B%D7%94%2C%D7%9E%D7%91%D7%93%D7%A7%D7%99%D7%9D+%D7%A4%D7%A0%D7%99%D7%9E%D7%99%D7%99%D7%9D%2C%D7%AA%D7%9C%D7%A7%D7%99%D7%98%D7%99+%D7%9B%D7%AA%D7%99%D7%91%D7%94)- משימות אלו עודכנו בשנת הלימודים תשפ"א על ידי ראמ"ה בשיתוף הפיקוח על הוראת מדע וטכנולוגיה. למשימות נוספו חלקים המקדמים את הוראת המיומנויות. המשימות מלוות במפה, במחוון וב[המלצות לשימוש במשימות הערכה](https://meyda.education.gov.il/files/Rama/Test_Units/Mad_Task_hamlazot.docx)

מאחלת לכולנו ימים של למידה רציפה ופורייה

בילי פרידמן,

מפמ"ר מדע וטכנולוגיה

אגף א' מדעים

המזכירות הפדגוגית

העתק:

מר מאיר שמעוני, מנכ"ל משרד החינוך

גב' אינה זלצמן, סמנכ"לית בכירה ומנהל ת המינהל הפדגוגי

ד"ר טלי יניב – יו"ר המזכירות הפדגוגית

גל אלון, מנכ"ל ראמ"ה

ד"ר גילמור קשת -מנהלת אגף א' מדעים

אלה מוזס - מנהלת אגף א׳ חינוך על יסודי, המינהל הפדגוגי

ד"ר שירין נאטור חאפי, מנהלת אגף חינוך ערבי

איה חיראדין מנהלת אגף החינוך הדרוזי והצ'רקסי

מנהלי מחוזות